text: De er klar til sneen i Tønder
  07 januar 2016 kl. 21.23
  Sneen ventes til Tønder ved 23-tiden. Det spås, at der vil falde cirka otte centimeter, og med kraftig vind er der risiko for fygning.
  Vintervagten i Tønder Kommune oplyser, at saltspredere er klar til at hælde 2700 kg salt ud på vejene. Og hvis sneen lægger sig i større driver, er sneplovene parat.
  TV SYDs reporter, Verner Joost Hansen, har sendt direkte rapporter til TV2 News ved 22-tiden og senere til Poul Erik Skammelsens nyhedsudsendelse. Og selvfølgelig også på TV SYD kl. 22.45 (på grund af håndbold)
  - Der er meget vand på vejene, så det kan blive meget glat under sneen.
  Sneen kommer fra sydøst. Og snefaldet løber skråt op over Jylland og øerne. Seneste melding er, at der vil falde mellem 7 og 10 centimeter sne.
  I morgen slår temperaturen om til beskedne plusgrader. Det kan også give trafikale problemer.
  Der er ikke meldinger om problemer for togene.
  